# Smūginis

| Smūginis |
| --- |
|  |
| **Tipas** | Komandinis sportas |
| **Sukurtas** | 1989 m. Jungtinės Amerikos Valstijos |

**Smūginis** (angl. *roundnet; spikeball*) – sporto šaka, paremta paplūdimio tinklinio principais. Žaidime dalyvauja dvi komandos po du žaidėjus, taip pat yra galimi variantai, kai žaidėjų skaičius yra du arba šeši.

## Istorija

Žaislų gamintojas Džefas Knurekas (*Jeff Knurek*) smūginį (angl. *roundnet*) sukūrė 1989 m. Jis buvo pardavinėjamas Japonijoje įsikūrusioje įmonėje „Tomy“, kuri prekiavo prekėmis, skirtomis vaikams. Smūginis nuo 1989 iki 1995 m. neturėjo didelio populiarumo, tačiau praėjus trylikai metų, 2007 m., Krisas Ruderis (*Chris Ruder*) įkūrė įmonę „Spikeball Inc.“ ir, reklamuodamas šį sportą, padėjo jį atgaivinti. Nuo „Spikeball Inc.“ įkūrimo žaidimas sulaukė didelio žmonių susidomėjimo ir buvo pardavinėjamas gausiais kiekiais.

## Smūginio inventorių gaminančio kompanijos

Smūginio inventorių gaminančio kompanijos:

* **Spikeball™**— populiariausias Smūginio prekinis ženklas įkurtas 2007 m. Čikagoje;
* **Revol**;
* **Rashball**;
* **Trivolle**;
* **Bounceball**;
* **Slammo™**.

## Inventorius

Smūginio įranga susideda iš dviejų komponentų, tai yra kamuolio ir tinklo. Nors žaidimas semiasi įkvėpimo iš tinklinio, tačiau šių sporto šakų įranga labai skiriasi.

### Kamuolys

Smūginio kamuolys yra lengvas, plastikinis, paprastai geltonos spalvos ir daug mažesnis už tinklinyje naudojamą kamuolį. Oficialios žaidimo taisyklės reikalauja, kad kamuolio apskritimo ilgis turi būti 30 centimetrų. Jis yra šiek tiek didesnis už softbole naudojama kuomoliuką. Dažnai žaidėjai pripučia kamuolį taip, kad jis būtų kietas, tačiau yra patartina kamuoliuką palikti pusiau minkštą, nes tai palengvina kamuolio valdymą žaidimo metu.

### Tinklas

Trismūgio tinklas ir kamuolys
Smūginio žaidime naudojamas tinklas taip pat neturi jokių panašumų su tinklinyje naudojamu tinklu. Tinklas išdėstomas horizontaliai kaip batutas. Smūginio tinklas iškilęs maždaug 20 centimetrų nuo žemės paviršiaus ir dažniausiai yra maždaug 91 centimetro skersmens tuo atveju, kai žaidime dalyvauja keturi žaidėjai.

Žaidimą gaminančios kompanijos taip pat yra sukūrę specialų tinklą, skirtą šešių žaidėjų komandai, kurio skersmuo yra maždaug 114 centimetrai.
Smūginio žaidimo metu svarbus faktorius yra tinklo įtempimas, nes būtent tai daro didžiausią įtaką žaidimo kokybei. Tinklas žaidimo metu nuolatos turi būti stipriai įtemptas, kad žaidimas galėtų vykti sklandžiai. Reguliuoti tinklo įtempimą galima tose vietose, kur tinklas atrodo laisvas. Norint patikrinti, ar tinklas tinkamai paruoštas žaidimui, reikia mesti kamuolį iš 90 centimetrų aukščio ir stebėti, kad jis atšoktų ne mažiau kaip į 30 centimetrų aukštį.

## Taisyklės

Smūginio yra komandinis sportas, kurį žaidžia dvi komandos sudarytos iš dviejų žaidėjų. Priešininkų komandos žaidėjai turi būti išsidėstę vienas priešais kitą tinklo atžvilgiu. Žaidimas prasideda nuo kamuoliuko padavimo. Padavimo metu žaidėjęs turi būti nutolęs nuo tinklo ne mažiau kaip 1,8 metrų atstumu ir mušamas kamuoliukas turi skrieti į priešais esantį priešininkų komandos žaidėją. Po padavimo, žaidėjai gali judėti bet kur, kur nori. Žaidimo tikslas yra pataikyti kamuolį į tinklą taip, kad priešingos komandos  žaidėjai negalėtų jo grąžinti atgal į žaidimą (negali per tris lietimus atmušti kamuolio į tinklą). Komandoms leidžiama grąžinti kamuolį panaudojus ne daugiau kaip tris kamuolio lietimus. Žaidimas tęsiasi iki tada, kol kamuolys nėra tinkamai grąžintas į žaidimą.

### Pasiruošimas ir žaidimo eiga

* Kamuolio apskritimo ilgis turi būti 30 centimetrų;
* Tinklas turi būti įtemptas ir turi būti vienodai įtemptas viso žaidimo metu (tinklui atsipalaidavus reikia jį įtempti);
* Tinklas pastatomas erdvioje vietoje;
* Laimėjusi komanda monetos metimą (atspėjusi atsivertusią pusę) pasirenka padavimą arba vietą aikštelėje;
* Skirtingų komandų žaidėjai išsidėsto vienas priešais kitą;
* Padavimo metu žaidėjai turi būti nutolę nuo tinklo ne mažiau kaip 1,8 metrų atstumu. Žaidėjas, į kurį yra paduodamas kamulys, gali nutolti nuo tinklo kokiu tik nori atstumu;
* Po padavimo žaidėjai gali judėti kur tik nori;
* Vienos komandos žaidėjui atmušus kamuolį į tinklą, kitos komandos žaidėjai perima kamuolio valdymą ir ne daugiau kaip per tris lietimus privalo atmušti kamuoliuką į tinklą (yra galimi variantai, kai kamuolys yra paliečiamas tik vieną arba du kartus);
* Žaidimas vyksta iki tol kol viena komanda surenka 21 tašką (atveju, kai rezultatas yra 20-20, žaidimas yra tęsiamas iki tol kol viena iš komandų turi dviejų taškų pranašumą;
* Komandos pasikeičia pusėmis, kai viena komanda surenka 11 taškų.

### Taškų rinkimas

Taškai pelnomi šiais atvejais:

* Greitas taško pelnymas, kai padavimą prisiimantis žaidėjas nepaliečia kamuolio arba atmuša jį taip, kad jis negali būti grąžintas į žaidimą. Taip pat galimas greitas taško gavimas tokiu atveju, kai paduodantis žaidėjęs padaro pažeidimą (žiūrėti „pažeidimai“);
* Vienai iš komandų nesugebėjus grąžinti kamuolio į žaidimą per tris lietimus kita komanda pelno tašką;
* Komandai atmušus kamuolį į žemę kita komanda pelno tašką;
* Komandai atmušus kamuolį į tinklo kraštą kita komanda pelno tašką;
* Komandai atmušus kamuolį į tinklą taip, kad kamuoliukas atšoka du kartus nuo tinklo, kita komanda pelno tašką;
* Komanda pelno tašką, kai priešininkų komandą padaro pažeidimą.

### Padavimas

* Padavimą priimanti komanda pirmiausia pasirenką poziciją aikštelėje, kurioje nori stovėti. Kamuolį paduodantis žaidėjas privalo stovi tiesiai priešais padavimą priimantį žaidėją. Tik priešais paduodantį žaidėją esantis gali priimti padavimą;
* Žaidėjas, kuris paduoda kamuoliuką, prieš paduodant kamuolį į žaidimą, privalo išmesti kamuolį į viršų. Kamuolys negali būti paduotas tiesiai iš paduodančio žadėjo rankų. Jei paduodančiam žaidėjui buvo nepatogi kamuolio išmesta pozicija ore, jis turi galimybę leisti kamuoliui nukristi ant žemės. Jei kamuolys prieš nukrentant nelietė paduodančio žaidėjo, žaidėjas turi galimybę paduoti kamuolį dar vieną kartą;
* Paduodančio žaidėjo kojos privalo būti už padavimo linijos (mažiausiai 1,8 metro  atstumu nuo tinklo), kai kamuolys yra paduodamas į žaidimą. Paduodantis kamuolį žaidėjas gali pasilenkti virš padavimo linijos, tačiau peržengti padavimo liniją gali tik tada, kai kamuolys atsimuš į tinklą;
* Žaidėjui, kuris paduoda kamuolį į žaidimą, leidžiama žengti žingsnius padavimo metu už padavimo linijos, tačiau jam neleidžiama judėti į šoną ;
* Padavimo smūgis gali būti stiprus, silpnas ir labai silpnas (smūgis po kurio kamuolys iškarto leidžiasi netoli tinklo krašto);
* Paduodamas kamuoliukas privalo skristi tokiame aukštyje, kad priimantis padavimą žaidėjas galėtų kamuolį paliesti ištiesęs rankas virš galvos. Jei padavimą prisiimantis žaidėjas gali pagauti kamuolį, jis privalo tęsti žaidimą. Kamuoliui padavimo metu pakilus į negalimą aukštį, priimantis kamuolį žaidėjas privalo pasakyti žodį „duok“.  Tokiu atveju kamuolį paduodanti komanda turi dar vieną bandymą. Antrą kartą nepadavus tinkamai kamuolio į žaidimą priimanti kamuolį komanda laimi tašką. Atveju, kai kamuolį priimanti komanda nepasako žodžio  „duok“, žaidimas yra toliau tęsiamas;
* Kamuolys padavimo metu privalo atšokti nuo tinklo tiesia trajaktorija link priimančio padavimą žaidėjo. Jei kamuolys atšoka neprognuozuojama trajaktorija, padavimą priimantis žaidėjas privalo pasakyti žodį „duok“, iki tol kol savos komandos žaidėjas nepalietė kamuolio. Tokiu atveju paduodanti komanda turi dar vieną bandymą paduoti kamuolį taisyklingai į žaidimą. Antrą kartą netinkamai padavus kamuoliuką į žaidimą, priimanti kamuolį komanda laimi tašką. Nepasakius žodžio „duok“, žaidimas yra tęsiamas;
* Priimanti kamuolį komanda laimi tašką, jei paduodančios komandos paduotas kamuolys netinkamai atšoka ir nusileidžia antrą kartą ant tinklo. Po taško, paduodanti ir priimanti padavimą komanda apsikeičia veiksmais (paduodanti komanda prisiima padavimą ir atvirkščiai);
* Kamuolį priimanti komanda laimi tašką, jei padavimo metu kamuolys liečia tinklo kraštą. Po taško, paduodanti ir priimanti padavimą komanda apsikeičia veiksmais;
* Kamuolį paduodančios komandos žaidėjai privalo apsikeisti vietomis, jei yra gaunamas taškas padavimo metu. Šiuo atveju kamuolį paduodantis žaidėjas turėtų atsidurti priešais kitą priešinkų komandos žaidėją;
* Žaidėjai žaidimo metu privalo padavinėti kamuolį tą pačia seka. Kiekvieną kartą kamuolį paduodantis žaidėjas pasikeičia, kai prisiimanti kamuolį komanda laimi tašką.

### Kamuolio lietimas

* Žaidėjas negali liesti kamuolio du kartus iš eilės. Kamuolys privalo būti perduotas savos komandos žaidėjui;
* Kamuolio negalima pagauti arba mesti (privaloma atmušti kamuoliuką);
* Kamuolys žaidimo metu negali būti atmuštas dviem rankomis (sudėjus kartu);
* Kamuoliukas gali būti atmuštas bet kuria kūno dalimi, tačiau kamuolys negali liesti žaidėjo iš eilės du kartus;
* Po padavimo kamuolys negali būti atmuštas į tinklo kraštą arba į žemę. Šiuo atveju kita komanda pelno tašką;
* Komandoms negalint nuspręsti ar kamuolys atsimušė į tinklo kraštą, paduodanti komanda pakartoją padavimą.

### Pažeidimai

* Gynyboje  žaidžiantis žaidėjai privalo netrukdyti puolančio komandos žaidėjams (neužstoti kelio, kur skrenda kamuolys). Užstojus kelią puolime žaidžiančiui žaidėjui, puolantis žaidėjas privalo pasakyti „trukdo“. Tokiu atveju paduodanti komanda paduoda kamuolį iš naujo;
* Kamuoliui pataikius į gynyboje žaidžiantį žaidėja, kai puolanti komanda bando grąžinti kamuolį į žaidimą, puolančios komandos žaidėjas privalo pasakyti žodį „trukdo“. Šiuo atveju paduodanti komanda paduoda kamuolį iš naujo;
* Puolanti komanda laimi tašką, kai gynyboje žaidžiantis žaidėjas atmuša kamuolį, kai puolanti komanda bando grąžinti kamuolį į žaidimą;
* Gynyboje žaidžianti komanda laimi tašką, jei puolančios komandos žaidėjas atmuša kamuolį į tinklą ir šis atsimuša į savos komandos narį;
* Vienai komandai pajudinus invetorių taip, kad yra sutrukdoma kitos komandos žaidėjui, kita komanda pelno tašką.

## Nuorodos

* Jacqueline. (2019, August 15). Complete Guide to the History of Spikeball. Nuoroda tikrinta from
* Doud. (n.d.). How to play Spikeball. Nuoroda tikrinta from  Archyvuota kopija 2020-11-12 iš Wayback Machine projekto.
* Anderson University. (2019). Home - Anderson University. Nuoroda tikrinta from
* Jacqueline. (2019, April 23). What is Spikeball: The Rules and How to Play. Nuoroda tikrinta from
* Roundnet (a.k.a. Spikeball). (n.d.). Nuoroda tikrinta from
* Spikeball Rules - all you need to know to play Spikeball - Spikeball™ Roundnet Deutschland. (2018, December 25). Nuoroda tikrinta from
* Official Rules: European Spikeball Roundnet Association. (n.d.). Nuoroda tikrinta from  Archyvuota kopija 2019-12-17 iš Wayback Machine projekto.
* Vogt, R. J. (2017, October 7). The Story of Spikeball, and How to Grow a Toy Into a Sport. Nuoroda tikrinta from
* All About Spikeball. (2018, May 16). Nuoroda tikrinta from
* Instructables. (2017, September 29). How to Play Spikeball. Nuoroda tikrinta from
* Bestbeachgear. (2017, February 28). Facts about Spikeball. Nuoroda tikrinta from